แนวโน้ม SET เช้าไซด์เวย์ จับตา “เงินเฟ้อ” ไทย – ถ้อยแถลง “เฟด” คืนนี้
นักวิเคราะห์คาด “ตลาดหุ้นไทย” เช้านี้แกว่งไซด์เวย์ตามตลาดภูมิภาคเอเชีย แนะจับตาเงินเฟ้อของไทยเดือนก.พ. รวมถึงการแถลงนโยบายการเงินของ “เฟด” คืนนี้ ให้แนวรับไว้ที่ 1,600 จุด แนวต้านระยะสั้น 1,615 จุด และต้านถัดไป 1,630 จุด
นักวิเคราะห์คาด “ตลาดหุ้นไทย” เช้านี้แกว่งไซด์เวย์ตามตลาดภูมิภาคเอเชีย แนะจับตาเงินเฟ้อของไทยเดือนก.พ. รวมถึงการแถลงนโยบายการเงินของ “เฟด” คืนนี้ ให้แนวรับไว้ที่ 1,600 จุด แนวต้านระยะสั้น 1,615 จุด และต้านถัดไป 1,630 จุด
7 มี.ค. 2566

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยเช้านี้คาดแกว่งไซด์เวย์ เป็นไปตามตลาดหุ้นอื่นในภูมิภาคเอเชีย เนื่องจากนักลงทุนยังคงรอดูปัจจัยใหม่ๆ โดยวันนี้จะมีการประกาศตัวเลขเงินเฟ้อของไทยเดือนก.พ. และนายเจอโรม พาวเวล ประธานธนาคารกลางสหรัฐ (เฟด) จะแถลงนโยบายการเงินต่อสภาคองเกรสสหรัฐ ในคืนนี้ ซึ่งต้องติดตามดูว่าจะมีอะไรเปลี่ยนแปลงจากคำแถลงในครั้งก่อนหรือไม่ และกระทรวงแรงงานสหรัฐจะเปิดเผยตัวเลขจ้างงานนอกภาคเกษตรประจำเดือนก.พ.ในสัปดาห์นี้
ให้แนวรับไว้ที่ 1,600 จุด หากปรับตัวลงมาที่โซนนี้มีลุ้นรีบาวด์ทางเทคนิค หลัง SET ปรับตัวลงต่อเนื่อง 8 วันแล้ว และให้แนวต้านระยะสั้นไว้ที่ 1,615 จุด และต้านถัดไป 1,630 จุด